**Rauman kaupungin opiskeluhuollon ohjausryhmän kokous**

Aika: 28.3.19 klo 13-15

Paikka: Sivistyshallinto, Akvaario

Osallistujat: Leena Kivimäki~~, Johanna Ylikoski~~, Anna Kuromaa, Maritta Falin, ~~Päivi Tiesmaa~~, Jaana Ahvenjärvi, Kati Nordman, Kristiina Pärkö, ~~Hanna Viljanen-Lehto~~ ja Sari Ågren (pj./siht.)

**MUISTIO**

1. **Kokouksen avaus**

Puheenjohtaja avasi kokouksen.

1. **Kuulumisia Normaalikoulusta ja Freinetkoulusta**

Kristiina Pärkö Normaalikoulusta ja Kati Nordman Freinetkoulusta olivat vierailemassa ohjausryhmässä ja samalla kertomassa koulujensa oppilashuollollisia kuulumisia. Normaalikoulussa oppilashuoltoryhmä kokoontuu säännöllisesti kuukausittain ja asiaa ryhmän käsiteltävänä on ollut paljon. Erityisesti Normaalikoululla ovat ilahduttaneet Kasvamme yhdessä – vanhempainillat. Freinetkoulussa pinnalla on ollut oppilashuollon kehittäminen, jota koitetaan tehdä uuden yhteistyöhankkeen (RaTa Satakunta) myötä. Työtä on tänä vuonna tehty mielenterveyttä ylläpitävien taitojen tukemiseksi ja tunnetaitojen opettamiseksi. Uusi oppilashuoltolaki otettiin Freinetissa vastaan positiivisesti, koska se varmisti heille oppilashuollon palvelut aiempaa paremmin. Tänä vuonna pientä pettymystä oli kuitenkin aiheuttanut esiopetuksen psykologipalvelujen vaikea saatavuus.

Juteltiin yhteisesti kaupungin oppilashuollon tilanteesta ja siitä, miten vaikea tämä vuosi on ollut psykologipalveluiden suhteen. Sari kertoi myös lyhyesti uuden oppilashuollon palveluyksikön perustamisesta.

Kaiken kaikkiaan yhteistyö ko. koulujen ja kaupungin kanssa on sujunut hyvin oppilashuollon toimivuuden suhteen, vaikkakin lisäresurssi on aina toiveena.

1. **Opiskeluhuollon palveluyksikön kuulumiset**

Sari kertoi seuraavia kuulumisia opiskeluhuollon palveluyksiköstä:

* Valmistelussa on kesäkuinen arkistointiprojekti, jossa osa psykologien arkistoa siirretään kaupungintalon alakerran päätearkistoon.
* Koko opiskeluhuollon henkilöstölle on tarjottu mahdollisuutta osallistua valtakunnalliseen Hyvinvointiareena – tapahtumaan syyskuussa.
* Asuuko perheessäsi digiräplääjä – koulutus järjestetään 8.5.19 Rauma-salissa. Kohderyhmänä ovat sekä vanhemmat että ammattilaiset. Kutsut ja mainokset ovat lähteneet liikkeelle.
* Oppilashuolto on saanut Opetushallitukselta rahoitusta hankkeen muodossa ja hankkeen kautta ollaan ensi lukuvuodeksi palkkaamassa maahanmuuttokuraattoria ja toimintaterapeuttia perusopetukseen. Kysymyksessä on kokeiluluonteinen toiminta.
* Oppilashuoltosuunnitelman päivittäminen on aloitettu. Syksyllä on luvassa lukion opiskeluhuoltosuunnitelman päivittäminen.
1. **Activity Stones –kyselyn tuloksia**

Maritta esitteli tämän vuoden Activity Stones-kyselyn tuloksia sekä yläkoulun että lukion osalta. Keskustelua aiheuttivat mm. nuorten ahdistumisen sekä masennuksen oirehdinta ja tunne-elämän haasteet. Samalla todettiin, että tämän hetken menetelmät Somebody ja IPC osuvat suoraan näiden asioiden ytimeen ja ovat siten oikeassa paikassa, oikeaan aikaan.

Activity Stonesia ehdittiin käsittelemään vain lyhyesti, joten siihen lienee aihetta vielä palata.

1. **Muita asioita**

Maritta kertoi terveydenhoitajamuutoksista kouluilla tulevana lukuvuonna.

Maritta kysyi myös ryhmän mielipidettä kouluilla tehtäviin huumepikatesteihin, johtuen jokunen aika sitten käyneestä pikatestin väärästä tuloksesta. Ryhmän enemmistön näkökulma oli, että pikatestejä ei tehtäisi kouluilla vaan oppilaat kuljetettaisiin aina suoraan labrakokeille. Samassa yhteydessä keskusteltiin lyhyesti siitä, että kannabis tuntuu jälleen olevan pinnalla, samoin kuin Nuuskan käyttäminen.

1. **Seuraava kokous ja kokouksen päättäminen**

Osa esityslistan asioista jäi tällä kertaa käsittelemättä, koska keskustelu vierailijoiden kanssa vei paljon aikaa. Otetaan väliin jääneet asiat esille seuraavalla kerralla.

Seuraava kokous pidetään 11.6. klo 10 Akvaariossa

Puheenjohtaja päätti kokouksen.